શીર્ષક: ભારત-ચીન સીમાવિવાદ : PM નરેન્દ્ર મોદીના નિવેદન અને સેટેલાઇટ તસવીરો પર ઉઠ્યાં સવાલો\nકાલ્પનિક લેખનું ઉપરનું શીર્ષક જોતાં, લેખની કલ્પના કરો.\n
કપિલ સિબ્બલે સવાલ કર્યો કે, ''વડા પ્રધાને કોઈ પણ ચીની સૈનિક ભારતની સીમામાં નથી આવ્યો એવું કેમ કહ્યું અને એ પછી પીએમના અધિકૃત નિવેદનમાંથી એ શબ્દોને કેમ હઠાવવામાં કેમ આવ્યા? જો ભારતીય સીમામાં કોઈએ પ્રવેશ નથી કર્યો તો 20 સૈનિકોનાં મૃત્યુ કેવી રીતે થયાં? અને 85 સૈનિકો ઘાયલ કેવી રીતે થયાં? ચીની સૈનિકોએ આપણા 10 સૈનિકો અને અધિકારીઓને પકડી કેમ લીધાં?''

Twitter કન્ટેન્ટ પૂર્ણ, 1

શુક્રવારે 19 જૂને સર્વપક્ષીય બેઠકમાં વડા પ્રધાને કહ્યું હતું કે, ''ન તો કોઈએ આપણા વિસ્તારમાં ઘૂસણખોરી કરી છે કે ન તો કોઈ પોસ્ટ પર કબજો કર્યો છે.'' એમણે એમ પણ કહ્યું હતું કે ''ગલવાન ઘાટીમાં ચીની સૈનિકો સાથે થયેલી હિંસામાં દેશના 20 જવાન શહીદ થયા છે.''

પીએમ મોદીએ કહ્યું હતું કે, નભારતે કૂટનીતિને રસ્તે ચીનની સરકાર સામે વાંધો ઉઠાવ્યો છે અને તેના પછી દેશની સેનાને સીમાની રક્ષા માટે જરૂરી પગલાં ઉઠાવવા માટે નિર્ણય લેવાની છૂટ પણ આપી છે.''

જોકે, આ બાદ શનિવારે વડા પ્રધાનના કાર્યાલયે એમના નિવેદન પર સ્પષ્ટીકરણ આપ્યું અને કહ્યું કે ''ચીનના સૈનિકો ગલવાન ઘાટીમાં નિર્માણકાર્ય કરી રહ્યાં હતા અને એમણે એને રોકવાનો ઇન્કાર કર્યો એટલે ત્યાં હિંસા થઈ.''

કૉંગ્રેસ નેતા રાહુલ ગાંધીએ એક વીડિયો ટ્વીટ કરીને કહ્યું કે ''ભારત અને ચીન વચ્ચે લાઇન ઑફ ઍક્ચ્યુઅલ કંટ્રોલમાં પૈગોંગ ઝીલ પાસે ભારતની સીમાની અંદર ચીની સૈનિકો છે અને સેટેલાઇટ ફોટોમાં એ સાફ દેખાય છે.''

આ વીડિયોમાં કહેવામાં આવી રહ્યું છે કે ગલવાન ઘાટીમાં સીમાની સામે તરફ ચીની સૈનિકોએ મોટું નિર્માણકાર્ય કર્યુ છે એ સેટેલાઇટ તસવીરોમાં સાફ દેખાય છે. પૈગોંગમાં આઠ કિલોમિટર લાંબા વિસ્તાર પર ચીની સૈનિકોએ કબજો કરી રાખ્યો છે જેને ભારત પોતાનો વિસ્તાર માને છે.

કૉંગ્રેસ પ્રવક્તા પવન ખેડાએ પણ સવાલ કર્યો છે કે ''વડા પ્રધાનનું નિવેદન આવ્યું કે આપણા ભૂભાગમાં કોઈ ઘૂસણખોરી નથી. આના બે કલાક પછી ચીનનું નિવેદન આવ્યું કે ગલવાન ઘાટી એમની છે. વડા પ્રધાન અને ચીન બેઉ એક ભાષા કેવી રીતે બોલી રહ્યાં છે?''

ભાજપનો જવાબ

જોકે, રાહુલ ગાંધી અને કૉંગ્રેસના આરોપ પર ભાજપ પણ ચૂપ નથી. ભાજપના રાષ્ટ્રીય પ્રવક્તા જીવીએલ નરસિમ્હા રાવે કહ્યું કે, ''વિદેશી બાબતોની સલાહકાર સમિતિમાં મારી સાથે રાહુલ ગાંધી અને શશિ થરૂર પણ સામેલ છે પરંતુ તેઓ ચીનના જૂઠને ફેલાવી રહ્યાં છે અને સીમાવિવાદ પર પ્રોપેગેન્ડા ચલાવી રહ્યાં છે.''

ભાજપ આઈટી સેલના પ્રમુખ અમિત માલવીયએ ઇન્ડિયા...